**KÚPNA ZMLUVA**

uzatvorená podľa § 588 a nasl. Občianskeho zákonníka

medzi týmito zmluvnými stranami

**Predávajúci:**

(ďalej len ako „predávajúci“)

a

**Kupujúci:**

(ďalej len ako „kupujúci“)

**I.**

**Predmet kúpy**

1. Predávajúci je vlastníkom nasledujúceho motorového vozidla:

Typ (model): ...............................................................................................................

Rok výroby: ...............................................................................................................

Evidenčné číslo: ...............................................................................................................

VIN: ..............................................................................................................,

(ďalej len „vozidlo“).

2. Vozidlo sa predáva tak, ako stojí a leží. Predávajúci vyhlasuje, že na vozidle v čase podpisu tejto zmluvy neviaznu žiadne právne vady ako sú najmä predkupné právo na vozidlo, dlhy či záložné práva.

**II.**

**Kúpna cena**

Kupujúci a predávajúci sa dohodli na kúpnej cene vozidla vo výške ................. eur (slovom .................................. eur).

**III.**

**Práva a povinnosti**

1. Predávajúci vyhlasuje, že pri podpise tejto zmluvy prijal celú dohodnutú cenu za vozidlo.
2. Kupujúci podpísaním tejto zmluvy vyhlasuje, že mu pri podpise tejto zmluvy bolo vozidlo predávajúcim odovzdané a on ho prevzal v stave, v akom stojí a leží.
3. Kupujúcemu boli pri podpise tejto zmluvy odovzdané aj listiny súvisiace s vlastníctvom vozidla ako sú najmä osvedčenie o evidencii, osvedčenie o technickej spôsobilosti, osvedčenie o emisnej kontrole.
4. Predávajúci a kupujúci sú povinní si poskytnúť potrebnú súčinnosť, ktorá je nevyhnutne spojená s prevodom vlastníckeho práva na kupujúceho.

**IV.**

**Dohoda o splnomocnení**

1. Týmto predávajúci splnomocňuje kupujúceho na všetky úkony súvisiace so zmenou evidencie vlastníka vozidla na príslušnom orgáne Policajného zboru Slovenskej republiky.

2. Zmenu v evidencii je predávajúci povinný zabezpečiť do 10 dní od podpisu tejto zmluvy.

**V.**

**Záverečné ustanovenia**

1. Práva a povinnosti zmluvných strán neupravené touto zmluvou sa spravujú príslušnými ustanoveniami Občianskeho zákonníka a ostatnými všeobecne záväznými predpismi platnými na území Slovenskej republiky.
2. Táto zmluva je vyhotovená v dvoch (2) vyhotoveniach, z ktorých po jednom (1) vyhotovení obdrží každá strana.
3. Všetky zmeny a dodatky k tejto zmluve sú platné len v písomnej forme a s podpismi oboch zmluvných strán na tej istej listine.
4. Zmluvné strany prehlasujú, že sa s obsahom zmluvy oboznámili, zmluve porozumeli, že text zmluvy je jasným a zrozumiteľným vyjadrením ich slobodne a vážne prejavenej vôle a že zmluvu neuzatvárajú v tiesni ani za nápadne nevýhodných podmienok pre niektorú zo zmluvných strán, čo na znak súhlasu s obsahom zmluvy vyjadrujú vlastnoručnými podpismi na tejto zmluve.

V ...................... dňa ..................

-------------------------------------------- -------------------------------------

Predávajúci Kupujúci